چکوال

چکوال، صوبہ پنجاب کا ایک شہر اور ضلع چکوال کا صدر مقام ہے۔ یکم جولائی 1985ء بمطابق 1405ھ بروز پیر کو ضلع کا درجہ دیا گیا۔

وجہ شہرت 
چکوال اچھی نسل کے بیل اور گھوڑوں کی وجہ سے مشہور ہے۔ پاکستانی فوج میں کافی تعداد میں فوجی چکوال سے تعلق رکھتے ہیں۔ دوسرا ہندوستانی صوبیدار خداداد خان جسے وکٹوریہ کراس ملا، محمد اکبر خان جو پہلے ہندوستانی تھے جو برطانوی فوج میں جنرل بنے اور عظیم جنرل افتخار خان کا تعلق بھی چکوال سے تھا آزادی کے بعد چکوال سے بہت سی مشہور شخصیات جیسا کہ جنرل عبدالمجید ملک، جنرل عبدالقیومشامل ہیں۔اعوان نسل کے لوگ بہت بڑی تعداد میں آباد ہیں۔ خصوصاً علاقہ ونہار میں زیاده تر آبادی اعوان نسل پر مشتمل ہے۔

زبانیں 
چکوال کے رہائشی دھنی، ماجھی اور پوٹھوہاری لہجے میں پنجابی زبان بولتے ہیں۔ اس کے علاوہ اردو زبان بھی بولی اور سمجھی جاتی ہے۔

تاریخ 
چکوال شمالی پنجاب میں پوٹھوہار کے ذیلی علاقہ دھنی میں واقع ہے۔ 1857ء کی جنگ آزادی کے دوران چکوال کے چوہدریوں نے برطانوی افواج کے خزانہ کی چکوال سے راولپنڈی کی جانب بحفاظت منتقلی میں مدد کی اور انعام میں خلعتیں اور جاگیریں حاصل کیں۔

1947ء میں پاکستان کی آزادی کے دوران غیر مسلم اقلیتیں چکوال سے ہجرت کر گئیں لیکن یہ شہر ابھی تک ان کے خیالات کا حصہ ہے اور وہ اسے نہیں بھولے۔

عمومی طور پر چکوال ایک پر امن علاقہ ہے۔ البتہ اپریل 2009ء میں امام بارگاہ محلہ سرپاک چکوال پر خود کش حملہ کے باعث 30 سے زیادہ ہلاکتیں ہوئی۔

جغرافیہ 

چکوال کے حدود اربعہ پر نگاہ ڈالی جائے تو کچھ یوں ہے شمال میں ضلع اٹک، جنوب میں ضلع خوشاب، مشرق میں جہلم اور راولپنڈی جبکہ مغرب میں ضلع میانوالی واقعہ ہے۔ جغرافیائی طور پر ضلع چکوال سطح مرتفع کوہستان نمک(پوٹھوار) کا حصہ ہے یہ دلجبہ اور نیلی پہاڑ سے لے کر سیکسر کی پہاڑیوں تک پھیلا ہوا ہے اس پہاڑی خطے کی سطح سمندر سے بلندی دو ہزار سے اڑھائی ہزار فٹ تک ہے
چکوال کے مناظر میں سے تھر چک محل کے قریب ایک آبی درہ ہے۔ اس شہر کے گرد علاقوں میں مصنوعی اور قدرتی جھیلیں ہیں۔
اس پہاڑ کی چوٹی پر مشہور مزار چہل ابدال ہے” جبکہ چوٹی سطح سمندر سے  بلند ہے۔ کلر کہار اس علاقہ میں ایک اور مشہور سیاحتی مقام ہے جو سطح سمندر سے  بلند ہے۔ اس کے قریب کٹاس کا مشہور قلعہ ہے۔ چکوال سوہاوہ روڈ کے ذریعے جہلم اور لاہور سے براستہ جی ٹی روڈ اور اور دار الخلافہ اسلام آباد سے براستہ اسلام آباد-لاہور موٹروے منسلک ہے۔

چکوال نیم آب پاش علاقہ ہے جس میں زراعت کے لیے نہری نظام ناموجود جبکہ آبی وسائل نسبتاً کم ہیں۔ 70٪ سے زیادہ آبادی زراعت سے وابستہ ہے جس میں سے زیادہ تر زراعت بارانی ہے۔ زیادہ تر دیہات میں آب پاشی کا کوئی نظام نہیں ہے۔

شخصیات 

 ایاز امیر
 حافظ محمد یوسف سدیدی
 عبد الخالق (کھلاڑی)
 لیفٹینٹ جنرل عبدالمجید ملک
 لیفٹینٹ جنرل جنرل عبد القیوم
 مرید حسین
 قاضی کرم الدین دبیر
 کرنل امام آف چتال
 کرنل محمد خان
 ایئر مارشل نور خان

سیاست

قومی اسمبلی پاکستان

چکوال سے قومی اسمبلی  کی 2  نشستیں ہیں جس کی فہرست مندرجہ ذیل ہے۔ 

 این اے۔64 (چکوال -1)
 این اے۔65 (چکوال -2)

مزید 
 پاکستان کے شہر 
 پنجاب کے شہر

حوالہ جات 

پاکستان کے شہر
ضلع چکوال کے آباد مقامات
پنجاب (پاکستان) کے شہر
ویکی ڈیٹا سے مطابقت رکھنے والی مختصر تفصیل